**Nick Község** **Önkormányzata Képviselő-testületének**

**4/2016. (III.23.) önkormányzati rendelete**

**az egészségügyi alapellátás körzeteiről**

Nick Község Önkormányzata Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következő önkormányzati rendeletet alkotja:

**A rendelet hatálya**

**1. §** A rendelet hatálya kiterjed a Nick Község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásra, valamint az iskola-egészségügyi ellátásra.

**Háziorvosi körzet**

**2.§** Nick Község Önkormányzata közigazgatási területe egy háziorvosi körzetet alkot.

A felnőtt háziorvosi feladatokat a répcelaki székhelyű I. számú felnőtt háziorvosi körzetben illetékes háziorvos látja el. Rendelő: Nick, Rákóczi Ferenc u. 12. A körzet székhelye: Répcelak, Széchenyi István u. 4.

**Házi gyermekorvosi körzet**

**3.§** Nick Község Önkormányzata közigazgatási területe egy házi gyermekorvosi körzetet alkot. A feladatokat a répcelaki székhelyű házi gyermekorvosi körzetben illetékes házi gyermekorvos látja el. Rendelő: Nick, Rákóczi Ferenc u. 12. A körzet székhelye: Répcelak, Arany J. u. 5.

**Fogorvosi körzet**

**4. §** A fogorvosi ellátás és az iskolafogászat feladatait a répcelaki székhelyű fogorvosi szolgálat fogorvosa látja el. A körzet székhelye(rendelő): Répcelak, Arany J. u. 5.

**Védőnői Körzet**

**5. §** Nick Község Önkormányzata közigazgatási területe egy védőnői körzetet alkot.

A védőnői feladatokat a répcelaki székhelyű I. számú védőnői körzetben illetékes védőnő látja el. Tanácsadás: Nick, Rákóczi Ferenc u. 12. A körzet székhelye: Répcelak, Arany J. u. 5.

**Az alapellátáshoz kapcsolódó orvosi ügyeleti ellátás**

**6. §**   (1) Az alapellátáshoz kapcsolódó háziorvosi és házi gyermekorvosi ügyeleti ellátást Nick Község Önkormányzata társulás formájában a Sárvár Térsége Többcélú Kistérségi Társulás útján biztosítja.

Az ügyeleti ellátás székhelye: 9600 Sárvár, Széchenyi u. 7.

(2) Fogorvosi ügyeleti ellátás:Székhelye (rendelő): Szombathely, Wesselényi Miklós utca 2.

**Iskola-egészségügyi ellátás**

**7. §**  Az iskola-egészségügyi ellátás

a) a gyerekorvos és az I. számú védőnő körzet szolgáltatásából áll a Móra Ferenc Általános Iskola és Alapfokú Művészeti Iskola iskolai oktatásában tanulók részére

b) a gyerekorvos és a II. számú védőnői körzet szolgáltatásából áll a Répcelaki Százszorszép Óvoda óvodai nevelésében részesülő gyermekek részére.

**Záró rendelkezések**

**8.  §** (1) Ez a rendelet a kihirdetését követő napon lép hatályba.

(2) Hatályát veszti Nick Község Önkormányzatának a háziorvosi körzetekről szóló 13/2003.(XII.1.) rendelete.

Nick, 2016. március 22.

Csorba József dr. Kiss Julianna

polgármester jegyző

A rendelet kihirdetve:

Nick, 2016. március 23-án.

dr. Kiss Julianna sk.

jegyző